**Заняткі 15 – Н Сям’я і радавод**

1. знайсці памылкі ў алфавіце на экране (прэзентацыя “вучым алфавіт”)

1. скласці прымаўкі з палавінак

|  |  |
| --- | --- |
| 1. Бацька за парог,
 | і сабака - пан. |
| 1. Якая гаспадыня,
 | заплаціш грашыма. |
| 1. Бацькоўскае слова

  | не барадой трэсці. |
| 1. Дзеўцы вяселле,
 | не бярэ ліха. |
| 1. Калі ў хаце ціха –
 | а карове смерць. |
| 1. Не дагледзіш вачыма,
 | не паслухае і вялікі. |
| 1. На сваім падворку
 | дарэмна не гаворыцца. |
| 1. Гаспадарку весці –

  | такі і парадак. |
| 1. Не слухаў малы,
 | такія і самі. |
| 1. Якія сані,
 | а дзеці за пірог. |

Атрымаліся прымаўкі:

1. Бацька за парог, а дзеці за пірог.

2. Якая гаспадыня, такі і парадак.

3. Бацькоўскае слова дарэмна не гаворыцца.

4. Дзеўцы вяселле, а карове смерць.

5. Калі ў хаце ціха - не бярэ ліха.

6. Не дагледзіш вачыма, заплаціш грашыма.

7. На сваім падворку і сабака - пан.

8. Гаспадарку весці - не барадой трэсці.

9. Не слухаў малы, не паслухае і вялікі.

10. Якія сані, такія і самі.

3. патлумачыць сэнс прымавак?

4. Называем сваякоў, тлумачым ступень сваяцтва.

**Прэзентацыя “як складаць радавод”.**

Інсцэніроўка-імправізацыя

*Эдуард Успенскі, пераклад Алены Церашковай* **Мама вярнулася з працы…**

– Мама вярнулася з працы…

– Мама ідзе разбувацца… ( з’яўляецца мама)

- Мама ў кватэру заходзіць…

– Мама вачыма паводзіць…

Мама (спалохана): – Быў на кватэру налёт?

Хорам: – Не-е!

Мама: – Да нас завітаў бегемот?

Хорам: – Не-е!

Мама: – Гэта – не наш пад’езд!

Хорам: – Наш!

Мама: – Можа, не наш паверх?

Хорам: – Наш!

– Проста завітаў Сярожка…

– Пагуляліся мы трошкі!

Мама: – Значыць, гэта не абвал.

Хорам: – Не-е!

Мама: – Слон па хаце не скакаў.

Хорам: – Не-е!

Мама (з палёгкай): – Вой, як добра! Я сама

Хвалявалася дарма!

Схаджу ў аптэку за валяр’янкай!

**Загадкі пра сваякоў**

Хто і ўзімку і ўлетку звяжа ўсёй радні шкарпэткі,

хто нас любіць павучыць, распытаць ды пакарміць? (бабуля)

Хто спяшаецца заўжды: уставай, ідзі сюды,

зашпіліся, жуй, не спі, малако сваё дапі! (мама)

Хто хітрэйшы за лісу, мае доўгую касу,

Спрытна прыдумляе шкоду ды апраўдваецца сходу? (сястра)

Хто ў камп’ютар не пускае, пстрычку даць не забывае, мяч футбольны не дае і адзін цукеркі з’еў? (старэйшы брат)

Хто паўзе па ўсёй кватэры, нібы кот, дзярэ шпалеры, кніжкі ўсе размаляваў ды канструктар раскідаў? (малодшы брат альбо сястра)

Хто на свеце самы-самы, лепшая палова мамы,

Майстра ён і абаронца, ды ў кампутары бясконца? (тата)

На ўсе рукі ён мастак: дачнік, казачнік, рыбак…

Ды шукае акуляры, хоць сядзяць яны на твары. (дзядуля)

(Алена Церашкова)